section_heading: Životopis
paragraph_text: Hvar mu je 1798. podijelio općinsko plemstvo, no Napoleonova osvajanja i dolazak Francuza na vlast donio je ukidanje tog statusa, koji mu carska Austrija nije htjela obnoviti nakon što joj je Hvar pripao 1813. godine, osim u rijetkim slučajima. Premda je za Napoleona ostao bez plemićkog naslova, obnašao je za francuske vlasti sudačke dužnosti na Prizivnom sudu u Zadru te mirovni u Hvaru, jer je bio čovjek od povjerenja dalmatinskog providura Vicenza Dandola.